Document ID: 32004R0659

Komisjoni määrus (EÜ) nr 659/2004,
7. aprill 2004,
millega muudetakse määrust (EMÜ) nr 1859/82, mis käsitleb aruandlusmajandite väljavalimist talumajapidamiste tulude kindlaksmääramiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1965. aasta määrust nr 79/65/EMÜ, millega moodustati võrgustik Euroopa Majandusühenduse talumajapidamiste tulusid ja äritegevust puudutavate raamatupidamisandmete kogumiseks, [1] eelkõige selle artikli 4 lõiget 4, artikli 5 lõiget 5 ja artikli 6 lõiget 2,
ning arvestades järgmist:
(1) Vastavalt komisjoni 7. aprilli 2004. aasta määrusele (EÜ) nr 660/2004, millega muudetakse lisa nõukogu määrusele nr 79/65/EMÜ piirkondade jaotuste nimekirja kohta [2]; selles lisas on piirkond "Belgia" jagatud kolmeks piirkonnaks. Seega tuleks aruandlusmajandite arv Belgias piirkondade kohta viia sisse ka komisjoni määruse (EMÜ) nr 1859/82 [3] I lisasse.
(2) Andmeedastuse ja kontrollmenetluste areng on muutnud määruse (EMÜ) nr 1859/82 artiklis 6 viidatud aruandlusmajandite valiku kava rakendamise aruande vananenuks. Seetõttu tuleks määruse (EMÜ) nr 1859/82 artikkel 6 ja lisa II välja jätta.
(3) Seega tuleks määrust (EMÜ) nr 1859/82 vastavalt muuta.
(4) Käesoleva määrusega ettenähtud meetmed on kooskõlas ühenduse põllumajandusaruandluse andmevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1859/82 muudetakse järgmiselt:
1. Artikkel 6 jäetakse välja;
2. I lisa muudetakse vastavalt käesoleva määruse lisale;
3. II lisa jäetakse välja.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolevat määrust kohaldatakse alates 2004. aruandeaastast.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. aprill 2004

Labels: 19
6